21. ΝΟΜΟΣ 5967 της 28/29 Δεκ. 1933 Περί τροποποιήσεως και συμπληρώσεως του νόμου 5833 περί διαρρυθμίσεως της φορολογίας του καπνού. Άρθρ.1.-1-5.(Τροποποιείται το άρθρ. 1 και καταργείται το άρθρ. 7 του ν. 5833/1933 (ανωτ. αρ. 20), τίθενται δε και σχετικαί μεταβατικαί διατάξεις). 6-7.(Αφορούν διάθεσιν μέρους του φόρου καπνού και καθορίζουν τον φόρον επί των εκ του εξωτερικού εισαγομένων σιγαρέττων. Βλ. τας εν τέλει του θέματος νεωτέρας διατάξεις). Άρθρ.2.-Από της δημοσιεύσεως του παρόντος καταργείται το δεύτερον εδάφιον της πρώτης παραγράφου ως και ολόκληρος η δευτέρα παράγραφος του άρθρ. 4 του ν. 5833, αι δε διατάξεις τούτων θεωρούνται ως μηδέποτε ισχύσασαι. 28.Ε.α.21 Κώδικας Φορολογίας Καπνού Άρθρ.3.-1.Άνδρες εν γένει του πληρώματος επιβατικού ή φορτηγού υπό ελληνικήν ή ξένην σημαίαν πλοίου, προς χρήσιν του οποίου παρεδόθησαν σιγαρέττα κατά το άρθρ. 9 του ν. 5833 και του προς εκτέλεσιν τούτου εκδοθησομένου Δ/τος χρησιμοποιούντες τα σιγαρέττα ταύτα εις το εσωτερικόν της επικρατείας, πωλούντες, εισάγοντες ή επιχειρούντες να εισάγωσι ταύτα λαθρεμπορικώς εις το ελληνικόν έδαφος, τιμωρούνται υπό του διευθυντού καπνεργοστασίου, ή του προϊσταμένου των γραφείων φορολογίας καπνού, ή ελλείψει τοιούτων υπό του οικείου τελώνου, διοικητικώς δια προστίμου (είκοσι δραχμών κατά κυτίον σιγαρέττων), ποινικώς δε υπό του αρμοδίου πλημμελειοδικείου δια φυλακίσεως τριών ημερών μέχρι δύο μηνών. Δια την ποινικήν δίωξιν των παραβάσεων του παρόντος άρθρου εφαρμόζονται αι κείμεναι διατάξεις της επ’ αυτοφώρω εκδικάσεως των πλημμελημάτων. Εν υποτροπή αι ως άνω ποιναί διπλασιάζονται. Προκειμένου δε περί πλοίων υπό ελληνικήν σημαίαν οι έχοντες δίπλωμα πλοιάρχου ή κυβερνήτου, άδειαν κυβερνήτου ή δίπλωμα μηχανικού πλοίου παραβάται του παρόντος άρθρου, εκτός των κατά τ’ ανωτέρω επιβαλλομένων ποινών του προστίμου και φυλακίσεως, στερούνται του διπλώματος ή αδείας πλοιάρχου ή κυβερνήτου ή μηχανικού οριστικώς ή καθ’ ωρισμένον χρονικόν διάστημα, απαγγελλομένης της στερήσεως ταύτης δια της αποφάσεως του Ποινικού Δικαστηρίου. Εις τας αυτάς κατά τ’ ανωτέρω ποινάς υπόκεινται και οι κατέχοντες τοιαύτα σιγαρέττα εντός του ελληνικού εδάφους. 2.Τα κατά τ’ ανωτέρω κυτία σιγαρέττων κατάσχονται και καταστρέφονται υπό της επιλαμβανομένης κατά τ’ ανωτέρω οικονομικής αρχής της εκδόσεως της αποφάσεως, άνευ ουδεμιάς αποζημιώσεως του κυρίου τούτων. 3.Κατά της αποφάσεως της οικονομικής αρχής επιτρέπεται προσφυγή κατά τας κειμένας διατάξεις ενώπιον του Διοικητικού Δικαστηρίου Φορολογικών Παραβάσεων. Άρθρ.4.-Τροποποιείται το άρθρ. 8 του ν. 5833/1933 (ανωτ. αριθ. 20). Άρθρ.5.-1.Απαγορεύεται η μονομερής αγορά πατοφύλλων εις ας περιφερείας η συλλογή πατοφύλλων επιτρέπεται, μη επιτρεπομένης ειμή της αγοράς αυτών μετά των άλλων φύλλων καπνού. 2.Απαγορεύεται η αναγραφή επί των κυτίων ως διαφήμισις ωρισμένου τόπου προελεύσεως καπνών, εφ’ όσον τα εντός των κυτίων σιγαρέττα δεν κατασκευάζονται εκ καπνού προερχομένου κατά 70% εκ του τόπου τον οποίον αναγράφει το κυτίον. 3.Εις τους παραβάτας του παρόντος άρθρου επιβάλλεται υπό του αρμοδίου Ποινικού Δικαστηρίου χρηματική ποινή (από 10.000 έως 50.000 δραχμάς) και φυλάκισις τριών μηνών μέχρις ενός έτους. Τας διατάξεις περί αγοραπωλησιών καπνού βλ. εν 11.Βγ.1. Άρθρ.6.-Ο παρών νόμος τίθεται εν ισχύϊ την δεκάτην ημέραν από της δημοσιεύσεώς του δια της Εφημερίδος της Κυβερνήσεως. 